ਹੰਪਟੀ ਡੰਪਟੀ
ਹੰਪਟੀ ਡੰਪਟੀ, ਅੰਗਰੇਜ਼ੀ ਭਾਸ਼ਾ ਦੀ ਨਰਸਰੀ ਕਵਿਤਾ ਦਾ ਇੱਕ ਪਾਤਰ/ਚਰਿੱਤਰ ਹੈ ਜੋ ਕਵਿਤਾ ਸ਼ਾਇਦ ਮੂਲ ਤੌਰ ਤੇ ਇੱਕ ਪਹੇਲੀ ਹੈ ਅਤੇ ਅੰਗਰੇਜ਼ੀ ਭਾਸ਼ੀ ਸੰਸਾਰ ਦੀਆਂ ਸਭ ਤੋਂ ਚੰਗੀਆਂ ਪਹੇਲੀਆਂ ਵਿੱਚੋਂ ਇੱਕ ਹੈ। ਇਸਦਾ ਚਿਤਰਨ ਪ੍ਰਤੀਨਿਧੀ ਤੌਰ ਤੇ ਇੱਕ ਆਂਡੇ ਦੇ ਰੂਪ ਵਿੱਚ ਕੀਤਾ ਗਿਆ ਹੈ, ਪਰ ਉਸਨੂੰ ਸਪਸ਼ਟ ਭਾਂਤ ਆਂਡਾ ਨਹੀਂ ਦੱਸਿਆ ਗਿਆ। ਇਸ ਦਾ ਰਿਕਾਰਡ ਪਹਿਲਾ ਵਰਜਨ ਦੇਰ ਅਠਾਰਵੀਂ ਸਦੀ ਦੇ ਇੰਗਲੈਂਡ ਤੋਂ ਅਤੇ ਟਿਊਨ 1870 ਵਿੱਚ ਜੇਮਜ਼ ਵਿਲੀਅਮ ਐਲੀਅਟ ਦੇ ਨਰਸਰੀ ਗੀਤਾਂ  ਵਿੱਚ ਮਿਲਦੀ ਹੈ। ਇਸ ਦੇ ਮੁਢ ਬਾਰੇ ਅਸਪਸ਼ਟਤਾ ਹੈ ਅਤੇ ਮੂਲ ਅਰਥ ਸਪਸ਼ਟ ਕਰਨ ਲਈ ਕਈ ਸਿਧਾਂਤ ਪੇਸ਼ ਕੀਤੇ ਗਏ ਹਨ। ਹੰਪਟੀ ਡੰਪਟੀ ਪਾਤਰ ਨੂੰ ਇੱਕ ਅਭਿਨੇਤਾ ਜਾਰਜ ਐੱਲ ਫੌਕਸ (1825-77) ਨੇ ਸੰਯੁਕਤ ਰਾਜ ਅਮਰੀਕਾ ਵਿੱਚ ਮਸ਼ਹੂਰ ਕੀਤਾ ਸੀ। ਇੱਕ ਪਾਤਰ ਅਤੇ ਸਾਹਿਤਕ ਇਸ਼ਾਰੇ ਦੇ ਤੌਰ ਤੇ ਅਨੇਕਾਂ ਸਾਹਿਤਕ ਕ੍ਰਿਤੀਆਂ ਅਤੇ ਲੋਕ ਸੰਸਕ੍ਰਿਤੀ ਵਿੱਚ ਇਸ ਚਰਿੱਤਰ ਨੂੰ ਪ੍ਰਕਾਸ਼ਿਤ ਕੀਤਾ ਗਿਆ ਹੈ ਜਾਂ ਇਸਦੀ ਵੱਲ ਸੰਕੇਤ ਕੀਤਾ ਗਿਆ ਹੈ। ਖਾਸ ਤੌਰ ਤੇ Lewis Carroll ਦੀ Through the Looking-Glass (1872) ਵਿੱਚ ਇਸਨੂੰ ਇਸਤੇਮਾਲ ਕੀਤਾ ਗਿਆ ਹੈ।ਰਾਡ ਫੋਕ ਸਾਂਗ ਇੰਡੈਕਸ ਵਿੱਚ ਇਸ ਕਵਿਤਾ ਦਾ ਅੰਕ 13026 ਹੈ।